Vergueta

Las verguetas (var. vergetas) o los guilheumets son de signes tipografics de pontuacion que servisson basicamaent per enclaure una expression, un tèrme o una citacion.

Tipes de verguetas
Las verguetas s'utilizan en parelhs, una per dobrir e una autra per barrar:

(«...») Verguetas bassas o angularas. Son tradicionalas dins la tipografia de las lengas romanicas.
(“...”) Verguetas nautas: son dos parelhs ennaut amb lo parelh de dobertura capvirat. Son tradicionalas dins la tipografia de las lengas romanicas.
(‘...’) Verguetas simplas. An un usatge mai rar.
('...' e "...") Verguetas drechas, que pòdon èsser simplas e doblas. Se devon pas confondre amb lo simbòl de las minutas e segondas de las coordenadas geograficas, astronomicas, matematicas e fisicas. S'utilizan en substitucion de las autras verguetas dins una tipografia de marrida qualitat, çò qu'arriba sovent amb certans logicials. Tanben arribava sovent amb las ancianas maquinas d'escriure.

L'apòstròf tipografic (’) a la meteissa forma qu'una vergueta simpla de barradura, e l'apòstrof drech (') la meteisssa que la d'una vergueta drecha.

Usatge de las verguetas
Verguetas e espaci
Dins gaireben totas las lengas del mond, las verguetas vòlon un espaci del costat exterior mas pas jamai del costat interior.
xxx «xxx» xxx
xxx “xxx” xxx
xxx ‘xxx’ xxx

L'usatge que consistís a metre un espaci insecable interior, amb las verguetas bassas, es tipic de la lenga francesa e s'obsèrva pas gaire dins las autras lengas; un tal usatge francés es pas sistematic ni solament obligatòri en occitan.
 usatge general e internacional: xxx «xxx» xxx
 usatge particular de la lenga francesa: xxx « xxx » xxx

Ont plaçar las verguetas?
Se plaçan per:
Transcriure o far de citacions literalas.
Indicar l'ironia. S'utilizan per senhalar los mots qu'apareisson dins un sens diferent de l'abitual, dins un ton ironic o enfatic.
Senhalar de devisas, d'eslogans e de noms de campanhas.
Indicar de capítols o las partidas d'una òbra.
Autres cases: conferéncias, discorses, parlaments, rapòrts, taulas redondas...
Dins lo cas de las verguetas dins d'autres verguetas, la gradacion se fa mejançant de verguetas diferentas, ansin: 
«... “... ‘...’ ...” ...»
“... «... ‘...’ ...» ...”
“... ‘... «...» ...’ ...”

S'utiliza l'italic de preferéncia a las verguetas dins los cases seguents: títols, publicacions periodicas, escaisses, latinismes, fragments de lengas estrangièras e mots non inclusits dins lo diccionaris.

La virgula, lo punt-virgula e los dos punts se plaçan aprèp las verguetas de barradura. Lo punt se plaça abans se la citacion comença e acaba un paragraf. Los signes d'interrogacion e d'exclamacion se plaçan dins las verguetas s'apartenon al fragment citat.

Diferents tipes e còdes
La forma de las verguetas pòt variar segon las lengas. Vaicí diferentas formas e lors còdes.
 Aspècte  Unicode (decimal)  HTML  Descripcion«…»U+00AB (171), U+00BB (187)&laquo; &raquo;Tipe internacional — Verguetas bassas (o angularas)“…”U+201C (8220), U+201D (8221)&ldquo; &rdquo;Tipe internacional — Verguetas nautas ‘…’U+2018 (8216), U+2019 (8217)&lsquo; &rsquo;Tipe internacional — Verguetas simplas  "…"U+0022 (34)&quot;. Directament "Tipe internacional (negligit) — Verguetas nautas drechas'…'U+0027 (39)Directament '.Tipe internacional (negligit) — Verguetas simplas drechas»…»U+00BB (187), U+00BB (187)&raquo; &raquo;Tipe suedés e finlandés — Verguetas bassas (o angularas)”…”U+201D (8221), U+201D (8221)&#8221; &#8221;Tipe suedés e finlandés — Verguetas nautas’…’U+2019 (8217), U+2019 (8217)&rsquo; &rsquo;Tipe suedés e finlandés — Verguetas simplas»…«U+00BB (187), U+00AB (171) &raquo; &laquo; Tipe alemand — Verguetas bassas (o angularas)„…“U+201E (8222), U+201C (8220)&bdquo; &ldquo;Tipe alemand — Verguetas nautas (e bassas)‚…‘U+201A (8218), U+2018 (8216)&sbquo; &lsquo;Tipe alemand — Verguetas simplas„…”U+201E (8222), U+201d (8221)&bdquo; &rdquo;Tipe polonés — Verguetas nautas (e bassas)‚…’U+201A (8218), U+2019 (8217)&sbquo; &rsquo;Tipe polonés — Verguetas simplas« … »U+00AB (171), U+00BB (187)&laquo; &nbsp; &nbsp; &raquo;Tipe francés — Verguetas bassas (o angularas) amb espacis interiors‹ … ›U+2039 (8249), U+203A (8250)&lsaquo; &nbsp; &nbsp; &rsaquo;Tipe francés — Verguetas simplas e bassas (o angularas) amb espacis interiors (rar)

Categoria:Pontuacion